CELEX: 32006D0691
Language: mt
Date: 2006-10-12 00:00:00
Title: Deċiżjoni tal-Kummissjoni tal- 12 ta' Ottubru 2006 li temenda, għall-finijiet tal-adattament għall-progress tekniku, l-Anness għad-Direttiva 2002/95/KE tal-Parlament Ewropew u tal-Kunsill rigward eżenzjonijiet għal applikazzjonijiet taċ-ċomb u l-kadmju (notifikata bid-dokument numru C(2006) 47006) Test b'rilevanza għaż-ŻEE (2006/691)KE)

5.12.2008           MT             Il-Ġurnal Uffiċjali ta’ l-Unjoni Ewropea                               743

32006D0691

L 283/48                        IL-ĠURNAL UFFIĊJALI TA’ L-UNJONI EWROPEA                           14.10.2006

                                 DEĊIŻJONI TAL-KUMMISSJONI

                                        tal-12 ta' Ottubru 2006

       li temenda, għall-finijiet tal-adattament għall-progress tekniku, l-Anness għad-
    Direttiva 2002/95/KE tal-Parlament Ewropew u tal-Kunsill rigward eżenzjonijiet għal
                            applikazzjonijiet taċ-ċomb u l-kadmju

                           (notifikata bid-dokument numru C(2006) 47006)
                                     (Test b'rilevanza għaż-ŻEE)
                                            (2006/691)KE)

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat id-Direttiva 2002/95/KE tal-Parlament Ewropew u tal-Kunsill tas-27 ta’
Jannar 2003 dwar ir-restrizzjoniji tal-użu ta’ ċerti sustanzi ta’ riskju fit-tagħmir elettriku u
elettroniku1, u b’mod partikolari l-Artikolu 5(1)(b) tagħha,

Billi:

(1)        Id-Direttiva 2002/95/KE lill-Kummissjoni tobbligaha li tivvaluta ċerti sustanzi
           perikolużi li huma pprojbiti skont l-Artikolu 4(1) ta’ dik id-Direttiva.

(2)        Ċerti materjali u komponenti li fihom iċ-ċomb u l-kadmju għandhom jiġu eżentati
           mill-projbizzjoni, minħabba li l-użu ta’ dawn is-sustanzi perikolużi f’dawk il-materjali
           u komponenti speċifiċi għadu inevitabbli, jew minħabba l-impatti negattivi fuq l-
           ambjent, is-saħħa jew is-sikurezza tal-konsumatur ikkawżati mis-sostituzzjoni x’aktarx
           jiżbilanċjaw il-benefiċċji ambjentali, tas-saħħa u għall-konsumatur. L-eżenzjonijiet
           elenkati fl-anness għal din id-Deċiżjoni jingħataw abbażi tar-riżultati ta' proċess ta’
           reviżjoni mwettaq mill-esperti tekniċi waqt li jqisu l-evidenza disponnibbli mill-
           istudji, mill-partijiet interessati u sorsi oħra tekniċi/xjentifiċi. Din ir-reviżjoni
           kkonkludiet li l-eliminazzjoni jew is-sostituzzjoni tas-sustanza għadha teknikament
           jew xjentifikament imprattikabbli.

(3)        Xi eżenzjonijiet mill-projbizzjoni ta’ ċerti materjali speċifiċi jew komponenti
           għandhom jiġu limitati fl-ambitu tagħhom, sabiex jinqatgħu gradwalment is-sustanzi

1
           ĠU L 37, 13.2.2003, p. 19. Id-Direttiva kif               emendata   l-aħħar   bid-Deċiżjoni   tal-
           Kummissjoni 2005/747/KE (ĠU L 115, 28.4.2005, p. 38).
 ---pagebreak--- 744                   MT              Il-Ġurnal Uffiċjali ta’ l-Unjoni Ewropea      5.12.2008

       perikolużi fit-tagħmir elettriku u elettroniku, minħabba li l-użu ta' dawk is-sustanzi
       f'applikazzjonijiet bħal dawn se jsir evitabbli.

(4)    Skont l-Artikolu 5(1)(c) tad-Direttiva 2002/95/KE kull eżenzjoni elenkata fl-Anness
       għandha tkun soġġetta għal reviżjoni mill-inqas kull erba’ snin jew erba’ snin wara li
       jiżdied xi oġġett mal-lista.

(5)    Id-Direttiva 2002/95/KE għalhekk għandha tiġi emendata skont dan.

(6)    Skont l-Artikolu 5(2) tad-Direttiva 2002/95/KE, il-Kummissjoni kkonsultat il-partijiet
       interessati rilevanti.

(7)    Il-miżuri previsti f'din id-Deċiżjoni huma skont l-opinjoni tal-Kumitat stabbilit fl-
       Artikolu 18 tad-Direttiva tal-Kunsill u tal-Parlament Ewropew 2006/12/KE2,

ADOTTAT DIN ID-DEĊIŻJONI:

                                                   Artikolu 1

L-Anness għad-Deċiżjoni 2002/95/KE huwa emendat kif jidher fl-Anness għal din id-
Deċiżjoni.

                                                   Artikolu 2

Din id-Deċiżjoni hija indirizzata lill-Istati Membri.

Magħmula fi Brussell, 12 ta' Ottubru 2006.

                                                      Għall-Kummissjoni
                                                      Stavros DIMAS
                                                      Membru tal-Kummissjoni

2      ĠU L 114, 27.4.2006, p. 9. .
 ---pagebreak--- 5.12.2008        MT              Il-Ġurnal Uffiċjali ta’ l-Unjoni Ewropea                           745

                                               ANNESS
Fl-Anness għad-Direttiva 2002/95/KE, jiżdiedu l-punti li jmiss 21 sa 27:

“21. Iċ-ċomb u l-kadmju fl-inki tal-istampar għall-applikazzjoni ta' enamels fuq ħġieġ tal-
borosilikat.

22. Iċ-ċomb bħala impurità ġewwa RIG (rare earth iron garnet) Faraday rotators li jintuża għal
sistemi ta’ komunikazzjoni bil-fibri ottiċi.

23. Ċomb f’finituri ta’ komponenti “fine pitch” li ma jkunux konnekters b’ “pitch” ta’
0.65mm jew inqas b’oqsfa taċ-ċomb NiFe u ċomb f’finituri ta’ komponenti “fine pitch” li ma
jkunux konnekters b’ “pitch” ta’ 0.65mm jew inqas b’oqsfa tar-ram u ċ-ċomb.

24. Ċomb fl-istann li jintuża għall-istannjar ma’ kapasiters b’aktar minn saff wieħed
diskojdali, b’toqob imħaffra fihom (machined through hole discoidal multilayer capacitors) u
kapasiters taċ-ċeramika b’aktar minn saff wieħed tat-tip “planar array”.

25. Ossidu taċ-ċomb li jintuża fil-panils tal-plażma displej (PDP) u displejs li jemettu l-
elettroni permezz tal-konduzzjoni mas-superfiċje (SED) li jintużaw f’elementi strutturali;
b’mod partikolari fis-saff djelettriku tal-ħġieġ ta’ quddiem u ta’ wara, tal-bus electrode, l-
istrixxa s-sewda, l-address electrode, il-barrier ribs, is-seal frit u l-frit ring, kif ukoll fil-pejsts
tal-istampar

26. Ossidu taċ-ċomb fl-envelopp tal-ħġieġ tal-bozoz “Black Light Blue” (BLB).

27. Ligi taċ-ċomb bħala stann għat-transducers li jintużaw f’loudspeakers ta’ qawwa kbira
(maħsuba għal xogħol kontinwu għal diversi sigħat f'livelli ta' qawwa akustika ta' 125dB SPL
u aktar.)"